Author: Luda
Last saved by: Lacová Magdaléna

Príloha č. 14
k zákonu č. .../2017 Z. z.

KRITÉRIÁ A ZÁSADY PRE TVORBU A AKTUALIZÁCIU SYSTÉMU RIADENIA NÚDZOVEJ SITUÁCIE A PLÁNOV ODOZVY NA NÚDZOVÚ SITUÁCIU (HAVARIJNÝCH PLÁNOV)

A Systém riadenia núdzovej situácie
1.	Analýza potenciálnych núdzových situácií ožiarenia a posúdenie súvisiaceho ožiarenia obyvateľstva a ožiarenia pri práci v núdzovej situácii.
2.	Jasné rozdelenie zodpovedností osôb a organizácií, ktoré majú kompetencie a plnia úlohy v oblasti havarijnej pripravenosti a prijímania opatrení pri odozve na núdzovú situáciu.
3.	Vypracovanie plánov odozvy na núdzovú situáciu na jednotlivých úrovniach a v súvislosti s konkrétnym zariadením, pracoviskom alebo činnosťou.
4.	Spoľahlivá komunikácia, efektívne a účinné opatrenia, ktoré sa týkajú spolupráce a koordinácie v zariadení, na pracovisku a na vnútroštátnej a medzinárodnej úrovni.
5.	Ochrana zdravia zasahujúcich osôb.
6.	Opatrenia na poskytovanie predbežných informácií a odbornej prípravy zasahujúcim osobám a iným osobám s povinnosťami alebo zodpovednosťami pri odozve na núdzovú situáciu vrátane pravidelných cvičení.
7.	Opatrenia na osobné monitorovanie alebo odhad osobných dávok zasahujúcich osôb a ich zaznamenávanie.
8.	Opatrenia na informovanie verejnosti.
9.	Zainteresovanie dotknutých subjektov.
10.	Prechod z núdzovej situácie ožiarenia na existujúcu situáciu ožiarenia vrátane obnovy a nápravy.
B. Prvky, ktoré treba zahrnúť do plánu odozvy na núdzovú situáciu
Na účely havarijnej pripravenosti:
1.	Referenčné úrovne pre ožiarenie obyvateľov s ohľadom na požiadavky podľa § 17.
2.	Referenčné úrovne pre ožiarenie pri práci zasahujúcich osôb v núdzovej situácii s ohľadom na požiadavky podľa § 145.
3.	Optimalizované stratégie ochrany obyvateľstva, ktoré môže byť ožiarené, pre rôzne predpokladané situácie a príslušné scenáre.
4.	Vopred určené všeobecné kritériá pre konkrétne ochranné opatrenia.
5.	Štandardné spúšťače alebo prevádzkové kritériá, akými sú pozorovateľné zmeny alebo indikátory zmien podmienok na mieste vzniku núdzovej situácie. 
6.	Opatrenia na rýchlu koordináciu medzi organizáciami, ktoré majú kompetencie a úlohy v oblasti havarijnej pripravenosti a odozvy na núdzovú situáciu.
7.	Opatrenia na rýchlu koordináciu a s inými členskými štátmi a s tretími krajinami, ktoré môžu byť zainteresované alebo by mohli byť núdzovou situáciou ovplyvnené.
8.	Opatrenia na prehodnotenie a revidovanie plánu odozvu na núdzovú situáciu na účel zohľadnenia zmien alebo poučení vyvodených z nedostatkov zistených pri cvičeniach alebo z analýz skutočných udalostí.
Opatrenia je potrebné prijať vopred  a príslušným spôsobom revidovať uvedené prvky, aby sa pri odozve zohľadnili konkrétne podmienky, ktoré sa  v priebehu núdzovej situácie vyvíjajú. 
Odozva na núdzovú situáciu
Odozva na núdzovú situáciu ožiarenia sa uskutočňuje včasným vykonaním opatrení havarijnej pripravenosti, ktoré zahŕňajú:
1.	urýchlené vykonávanie ochranných opatrení, ak je to možné skôr, ako dôjde k ožiareniu,
2.	posúdenie účinnosti stratégií a vykonaných opatrení a ich vhodné prispôsobenie konkrétnej situácii,
3.	porovnanie dávok s platnou referenčnou úrovňou so zameraním na skupiny, u ktorých dávky prekračujú referenčnú úroveň,
4.	vykonávanie ďalších stratégií ochrany podľa potreby na základe konkrétnych podmienok a dostupných informácií.